Tornado en suda Moravio

eta|Mapo de la trafita regiono
Tra municipoj **sur dislimejo de Břeclavio kaj Hodonínio** en suda Moravio ĵaŭde la 24-an de junio 2021 ĉirkaŭ la 19.20 horoj vespere trairis **ekstrema ŝtormo** kun hajlado kaj tornado. Kritike trafitaj estis 7 municipoj, plej multe damaĝitaj estis municipoj Moravská Nová Ves, Mikulčice, Hrušky kaj Lužice. Temis pri eŭropa tornado kun la plej granda kvanto de viktimoj ekde la jaro 2001 kaj samtempe ĝis tiu tempo plej forta kaj la plej morta meteorologia evento en Eŭropo en la jaro 2021.

La vojo de la tornado estis 26 kilometrojn longa kaj 2800 metrojn larĝa.

## Damaĝoj 
* **Hrušky**: Preĝejo de sankta Bartolomeo perdis la turon, tegmenton kaj la najbara konstruaĵo de lernejo perdis fasadon kaj la suda parto de la municipo estis grave damaĝigita.
* **Moravská Nová Ves**: Estis damaĝigitaj centoj da domoj. Damaĝita estis ankaŭ agrokooperativo Agromoravia, kie pereis laŭ unuaj taksoj 30 virbovoj, laŭ pli posta informo minimume 80 el sume bredataj 430 virbovoj. Neniigita estis ankaŭ tegmento kaj parto de preĝejo de sankta Jakobo pli Aĝa. Al la torndo subiĝis krom aliaj ankaŭ penziono.
* **Mikulčice**: En la municipo renversiĝis krom aliaj aŭtobuso, homoj sen tegmentejoj estis evakuitaj en sportan haloon.
* **Lužice**: Damaĝigita estis proksimume triono de la municipo, kelkaj domoj perdis la tegmentojn.
* **Hodonín**: La tornado trafis precipe la nordan parton inkluzive de apude situanta Pánov. La ŝtormo forportis tegmenton de sporta haloo, damaĝigis ĉi tiean zoologian ĝardenon kaj kaŭzis pluajn damaĝojn. Disvastiĝis alarma informo, ke fuĝis tigroj, sed kiu ne fondiĝis la vera.
* **Tvrdonice**: La municipo restis krom alia sen liveroj de elektro.
* **Týnec**: La municipo perdis liverojn de elektro kaj je ĝi dependajn kovrojn de poŝtelefona signalo
* **Valtice**: La ŝtormo (sen de la tornado) damaĝigis fenestrojn kaj tegmenton de kastelo, memorindaĵo de UNESCO.

Estis ankauŭ interrompita transporto sur fervojlinio Přerov–Břeclav en sektoro Břeclav – Staré Město u Uherského Hradiště kaj ambaŭdirekte blokita aŭtoŝoseo D2 el Brno al Bratislavo, sur kiu falis inter Břeclav kaj Hodonín kelke da apogiloj de kondukilaro de tre alta tensio.

## Pluaj fotoj 
### Stato en la damaĝigitaj municipoj unu tago post la ŝtormo la 25-an de junio 

Hrušky after 2021 South Moravia tornado strike (13).jpg|Hrušky: preĝejo de sankta Bartolomeo kaj baza lernejo
Hrušky after 2021 South Moravia tornado strike (34).jpg|Hrušky: riparo de disbranĉigoj en vojkruciĝo
Moravská Nová Ves after 2021 South Moravia tornado strike (23).jpg|Moravská Nová Ves: preĝejo de sankta Jakobo pli Aĝa kaj ĝardenetoj de domoj
Moravská Nová Ves after 2021 South Moravia tornado strike (46).jpg|Moravská Nová Ves: damaĝigitaj domoj
Moravská Nová Ves after 2021 South Moravia tornado strike (33).jpg|Moravská Nová Ves: domo destinita al detruo
Moravská Nová Ves after 2021 South Moravia tornado strike (53).jpg|Moravská Nová Ves: dividado de bazaj bezonaĵoj antaŭ ofico de la kampurbo
Moravská Nová Ves after 2021 South Moravia tornado strike (61).jpg|Moravská Nová Ves: monumento de RGM kun disbatita statuo de la prezidento
Lužice after 2021 South Moravia tornado strike (17).jpg|Lužice: damaĝigitaj domoj
Lužice after 2021 South Moravia tornado strike (19).jpg|Lužice: damaĝigita aŭtomobilo
Lužice after 2021 South Moravia tornado strike (81).jpg|Lužice: ekspedicia konstruaĵo de fervoja stacio
Lužice after 2021 South Moravia tornado strike (56).jpg|Lužice: damaĝigoj en industria areo ĉe la stacidomo
Lužice after 2021 South Moravia tornado strike (61).jpg|Lužice: damaĝigoj en industria areo ĉe la stacidomo
Pánov (Hodonín) after 2021 South Moravia tornado strike (05).jpg|Hodonín-Pánov: damaĝoj en fotovoltaika elektrejo en la norda rando de la urbo

## Referencoj 
Kategorio:Tornadoj
Kategorio:Ŝtormoj en Ĉeĥio
Kategorio:Katastrofoj en 2021
Kategorio:Eventoj en Sudmoravia regiono
Kategorio:2021 en Ĉeĥio
Kategorio:Hrušky (distrikto Břeclav)
Kategorio:Lužice (distrikto Hodonín)
Kategorio:Mikulčice
Kategorio:Moravská Nová Ves
Kategorio:Tvrdonice
Kategorio:Týnec (distrikto Břeclav)
Kategorio:Valtice
Kategorio:Naturaj katastrofoj en la 21-a jarcento
Kategorio:Naturaj katastrofoj en Eŭropo